

 REPUBLIKA HRVATSKA

SPLITSKO-DALMATINSKA ŽUPANIJA

 GRAD OMIŠ

**Gradsko vijeće**

Klasa: 021-05/17-01/04

Urbroj: 2155/01-01-20-33

Omiš, 10.12.2020.g

**Z A P I S N I K**

o radu 33. sjednice Gradskog vijeća Grada Omiša

održane 10. prosinca 2020. godine u Omišu, Hotel Plaža

Započeto u 17.00 sati

Vrši se tonski zapis tijeka sjednice.

Zapisnik se sačinjava na temelju tonskog zapisa.

Voditeljica zapisnika: Ružica Jerčić

NAZOČNI ČLANOVI VIJEĆA:

1. Zvonko Močić, dr. med.
2. Sanja Ilić, prof.
3. Nikola Tijardović, bacc.fizio.
4. Simona Jurjević, dipl.uč.
5. Tonći Stanić
6. Lovrenka Kovačić Bućan, dipl.iur. (od t. 4.)
7. Ivan Medić, dipl.ing.
8. Ana Generalić, prof.
9. Mijo Mimica, oec.
10. Jure Šaban Stanić, prof.
11. Josip Banović, dr.med.
12. Ivan Bogdanović. mag.edu.hist.et.phil.
13. Suzana Gojsalić, dipl.iur. (od t.4.)
14. Tomislav Bartulović
15. Denis Dujmović, ing.građ.
16. Tonći Kuvačić
17. Zdravka Šodan

OSTALI NAZOČNI:

1. Ivo Tomasović, dipl. oec., gradonačelnik
2. Rina Marušić, mag.med.bioch., zamjenica gradonačelnika
3. Ivan Bartulović, dipl.ing., zamjenik gradonačelnika
4. Lidija Pavković, dipl.iur., pročelnica ureda gradonačelnika
5. Stipe Žuljević Mikas, dipl.ing. pročelnik UO za KDS, UP i ZO
6. Đeki Stanić, pročelnik UO za gospodarstvo i društvene djelatnosti
7. Meri Smailagić, dipl.oec., voditeljica odsjeka za proračun i računovodstvo
8. Katarina Pupačić,dipl .oec.
9. Matko Kovačević, dipl.ing. direktor Vodovod d.o.o. Omiš

Neki vijećnici su tijekom sjednice napuštali prostoriju i vraćali se. Predsjedavatelj je kontinuirano skrbio o potrebnom kvorumu za nesmetano održavanje sjednice.

Predsjedavatelj je predložio dnevni red kao u dostavljenim materijalima.

Nakon glasovanja je utvrđeno da je jednoglasno sa 15 glasova ZA usvojen slijedeći

**d n e v ni r e d**

* + - 1. Usvajanje zapisnika o radu 31. i 32. sjednice Gradskog vijeća Grada Omiša
			2. Vijećnički upiti
			3. Prijedlog Dopune Poslovnika Gradskog vijeća
			4. Prijedlog Proračuna Grada Omiša za 2021. godinu i projekcije za 2022. i 2023.godinu
			5. Prijedlog Odluke o izvršenju Proračuna Grada Omiša za 2021. godinu
			6. Prijedlog Programa održavanja komunalne infrastrukture Grada Omiša za 2021. godinu
			7. Prijedlog Programa građenja komunalne infrastrukture Grada Omiša za 2012. godinu
			8. Prijedlog Polugodišnjeg izvještaja o izvršenju Proračuna Grada Omiša za 2020. godinu
			9. Prijedlog Odluke o ispravku Odluke o izmjenama i dopunama Odluke o gradskim porezima
			10. Prijedlog Odluke o koncesiji za posebnu upotrebu pomorskog dobra u k.o. Duće
			11. Prijedlog Odluke o davanju suglasnosti za sklapanje Dodatka br. 1. Ugovora o zakupu izletišta „Radmanove mlinice“
			12. Prijedlog Odluke o davanju suglasnosti za provedbu ulaganja u projekt „Uređenje i opremanje vatrogasnog doma u naselju Kučiće“
			13. Prijedlog Analize stanja sustava civilne zaštite na području Grada Omiša u 2020.godini
			14. Izvješće o radu Vatrogasne zajednice Grada Omiša u 2020. godini
			15. Prijedlog Programa javnih potreba za obavljanje djelatnosti stanice Hrvatske gorske službe spašavanja za Grad Omiš u 2021. godini
			16. Prijedlog Plana djelovanja u području prirodnih nepogoda za Grad Omiš u 2021. godini
			17. Prijedlog Rješenja o imenovanju ravnateljice Gradskog muzeja Omiš
			18. Prijedlog Zaključka o sklapanju Dodatka br. 2. Sporazuma o načinu i uvjetima sufinanciranja programa predškolskog odgoja i obrazovanja s Općinom Zadvarje
			19. Izvješće o radu Gradonačelnika Grada Omiša za razdoblje siječanj – lipanj 2020.g.

20. Prijedlog Rješenja o razrješenju i Rješenja o imenovanju člana Odbora za izbor i

 imenovanja

**Ad 1/**

USVAJANJE ZAPISNIKA O RADU 31. I 32. SJEDNICE GRADSKOG VIJEĆA GRADA OMIŠA

Na tekst zapisnika o radu 32. sjednice Gradskog vijeća istaknuta je slijedeća primjedba:

**Denis Dujmović** – traži da se vijećnicima dostavi dokaz da je Zaključak sa 32. sjednice i dostavljen nadležnim službama

**Mijo Mimica** – Zapisnik sa 32. sjednice GVna str. br.6 dodati:

„ da se HDZ se stavlja gradonačelniku i Gradu Omišu na raspolaganje da pomogne oko rješavanja ovog problema“.

Nakon zaključenja rasprave predsjedavatelj je prijedlog dao na glasovanje potom je utvrđeno da su jednoglasno sa 15 glasova ZA usvojeni zapisnici o radu 31. i 32. sjednice Gradskog vijeća Grada Omiša.

**Ad 2/**

VIJEĆNIČKI UPITI

**Mijo Mimica** – moli gradonačelnika da izvijesti o situaciji sa Hrvatskim cestama, što se događalo od zadnje sjednice?

Gradonačelnik – trenutno se radi na tome da se dovede trajekt, odnosno bod Žigljen koji bi „glumio“ most i na taj način bismo riješili prelazak preko Cetine. Još uvijek postoji mogućnost da se ide na bušenje tunela. Kada se više ne bude moglo prometovati cesta će se zatvoriti, dovesti brod i tada bi se do kraja provelo bušenje, odnosno probijanje do kraja, a nakon toga da se ide u sanaciju cijelog pokosa. Zatvaranje ceste očekuje polovinom 1. mjeseca.

Članak 129. Zakona o gradnji, prema mišljenju Hrvatskih cesta nije primjenjiv u ovoj situaciji.

**Mijo Mimica –** hoće li Grad isplatiti božićnicu za umirovljenike i djelatnike Grada Omiša?

Gradonačelnik – ove godine nećemo isplatiti božićnice jer je situacija takva da imamo veliki manjak u prihodima (oko 13 milijuna kuna) s obzirom na pandemiju. Za slijedeću godinu smo u proračunu planirali sredstva za isplatu uskrsnice, pa ako bude moguće to ćemo isplatiti.

**Mijo Mimica** – koja je dinamika radova na Fošalu, vidi da se isti kamen postavlja i na drugoj strani Fošala a vidjeli smo da se taj kamen loše pokazao, brzo se prlja, djelatnici Peovice su ovo ljeto svaki dan ga prali…

Gradonačelnik – radovi bi trebali biti gotovi početkom 4. mjeseca. Specifikacije kamena su definirane u projektu i nije ga moguće sama zamijeniti. No, kako vrijeme prolazi i kamen je dobio „patinu“ smatra da kamen nije loš.

**Mijo Mimica** – koliko će kioska biti postavljeno, koja namjena će im biti i kada će biti raspisan javni natječaj?

Gradonačelnik – biti će postavljano 10-ak kioska, 2-3 pozicije će biti s novom namjenom (nastojali bi privući domaće OPG-ove koji bi radili cijele godine), a ostali će ostati kao i ranije.

Ovih dana će izaći natječaj za izgradnju kioska, a javni natječaj za zakup kioska bi trebao biti kroz 4. mjesec 2021.godine.

**Tonći Kuvačić** – na pozivnici za obilježavanje Dušnog dana nisu navedeni svi poginuli i umrli branitelji s područja bivše Općine Omiš kojima se na grob polažu vijenci.

Npr. Nije naveden umrli branitelj Josip Abel, heroj Domovinskog rata i pripadnik vukovarske satnije HOS-a.

Po kojem kriteriju se odabiru branitelji kojima će se položiti vijenac na grob?

Smatra da nije korektno da se nekima polaže vijenac na neke se ignorira.

Predlaže da se vijenci stavljaju svim poginulim i umrlim hrvatskim braniteljima na njihov grob ili da se vijenac položi na središnjem mjestu u mjesnim grobljima.

Klub vijećnika HDS-a i HSP-a predlaže da se o ovom pitanju raspravi s udrugama proizašlim iz Domovinskog rata. Moli pisani odgovor.

Gradonačelnik – polaganje vijenaca se radi u organizaciji HVIDR-e Omiš, vidjeti ćemo s njima da se točno ažurira popis umrlih branitelja kojima će se položiti vijenci.

**Tonći Kuvačić** – svjedoci smo pojavljivanja sve većeg broja ilegalnih deponija otpada. Konkretno u Gatima na skretanju s glavne ceste prema Dubravi je jedan takav. Predsjednik MO Gata je pregledao taj deponij, pronašao omotnicu s imenom te o tome izvijestio komunalni odjel (sa fotografijama) još 26.8.2020. g.

To je ponovio još i 10.9., 15.9. i 11.10. 2020.g (sa novim imenima osoba koje bacaju otpad). Do danas nije dobio nikakav odgovor, pa stoga pita – što je komunalni odjel poduzeo u vezi poslanih dopisa, je li počinitelj kažnjen i kada se može očekivati sanacija divljeg deponija i na čiji trošak? - Pisani odgovor.

Gradonačelnik – procedura bi bila da komunalno redarstvo podnese prijave protiv počinitelja i naredi im uklanjanje otpada o vlastitom trošku. Provjeriti će u komunalnom odjelu i dostaviti pisani odgovor.

**Zdravka Šodan** – stanovnici ulice Fra S.Vrlića su još 1.6.2020. postavili pitanja, odnosno svoje zahtjeve i inicijative a nije odgovoreno, kako slijedi:

1. Čišćenje šume i makije na gradskom zemljištu u neposrednoj blizini stambenih zgrada.

2. Postavljanje nužnog broja protupožarnih hidranata u MO Mlija Brzet.

3. Uređenje parkirnih mjesta (kaskadna gradnja) na gradskom zemljištu Mlija.

Stanovnici navedene ulice su dopisom još 19.12.2019. iznijeli svoje goruće probleme u nadi da će biti riješeni do ljeta 2020. Ništa se nije riješilo, niti barem reda radi odgovorilo na dopis potpisan od preko 100 obitelji.

Stoga traže da se hitno očisti i odmakne od stambenih zgrada „šuma“ i makija na z.k.č.zem.380/1 k.o. Omiš u vlasništvu Grada Omiša a posjednika i korisnika Peovice Omiš.

Nadalje traže da se postave hidranti u ul. Fra S.Vrlića između brojeva 4-18 jer je ulica totalno neprohodna za vatrogasna vozila.

Ulica je i izvan ljetne sezone zakrčena i pristup vozilima Peovice i vatrogasaca gotovo nemoguć, a čemu doprinose samovoljno podignute rampe i klizne kapije koje hitno treba riješiti i ulicu vratiti u prvobitno stanje.

Predlažu da se na č.z.380/1 uredi kaskadni parking sa mogućim izlazom na gornju ulicu. Stanovnici bi rado kupili ili platili najam parkinga pa bi se na taj način investicija Gradu Omišu isplatila. Inzistiraju i na izlazu prema Brzetu kao trajnom prometnom rješenju.

Zašto nisu riješene „buba mare“ na Vangradu?

Koliko je komunalno redarstvo naplatilo kazni vlasnicima pasa, kućnih ljubimaca, jer grad nam je izuzetno prljav, npr. Slavinj je lijepo uređen, a plaža je puna izmeta od pasa.

**Zvonko Močić** – komunalni odjel će dostaviti pisane odgovore na postavljena pitanja.

**Denis Dujmović** – da li se naplata parkinga provodi sukladno Odluci o načinu naplate parkinga? (u Odluci se poziva na zonu „stari grad“ a može se parkirati u cijelom gradu).

Odluku treba uskladiti ili je provoditi doslovno kako je donesena.

**Vijećnik Dujmović** dostavio je slijedeće upite u pisanom obliku i zatražio da isti u cijelosti budu uneseni u zapisnik:

**1**. „Djelujući konstruktivno kroz rad u gradskom vijeću kroz ove 3,5 godine postavio sam više

pitanja o tajanstvenim i slatkoriječivog Ugovora tražeći istinu u cilju razvoja sredine u

kojoj skupa s Vama živim. Ništa Vam nemam dodati ni oduzeti u odnosu na prethodne upite

na koje nisam dobio odgovor. Jedino u smislu pitanja i potpitanja zadovoljio me odgovor

odvjetnika Dragana Mijoča u kojoj sam našao dio odgovora zašto se turistički kompleks

Ravnice nije razvio kao turistička destinacija.

Kroz pet postavljenih pitanja više sam se osjećao kao detektiv ili pak sudac istražitelj nego

gradski vijećnik kojem je pristup informacija potpuno slobodan iz dva osnovna razloga, a to

je istina i razvoj ovoga Grada kojeg skupa s Vama jako volim.

Ne odustajem, stoga još jednom od Vas tražim sve ono što mi osim Ugovora o prodaji i

odgovora odvjetnika Mijoča niste dostavili na moje traženje, a prije svega da mi dostavite i

označite koju prometnicu kao najsporniji dio Ugovora treba izmjestiti i izgraditi Grad Omiš

u dijelu obuhvata UPU-a Mala Luka. (njenu duljinu, procijenjenu vrijednost investicije i

ostalo zatraženo)

Ujedno tražim od Vas, osim dostavljenog Ugovora i ostalu popratnu dokumentaciju o

prodaji turističkog kompleksa Ravnice i njegova razvoja do današnjeg dana kako bi mogao

donijeti konačan zaključak. I sve što tražim, tražim u interesu vlastitog Grada jer sam se za

to obvezao svojim imenom i vjećničkom prisegom. Da me ne bi krivo razumjeli, ne

sumnjam uopće da takav pristup imate i Vi.“

**2**. „Konkretno sam iz Čišala dobio upit od Marka Juranovića vezano za loše stanje evidentirane nerazvrstane ceste 18-11 (ulicu Stara Ćišla), a koja je kako kaže asfaltirana 80-desetihgodina prošlog stoljeća, a doživljavala je niz prekopa i interventnih vatrogasnih sanacija.

Dobio sam od njega više slika, pa u prilogu umećem samo par. Radi se o dijelu nerazvrstane

ceste 18-11 od crkve sv. Petra do kraja naselja u dužini cca 300 metara.

Znam da cesta takvog stanja ima dosta na području našega Grada, a za 2021. godinu ste

kroz program investicijskog održavanja cesta predvidjeli kroz proračun iznos od

2.000.000,00 kn za dio takvih cesta od čega na ostale nerazvrstane ceste otpada iznos od

430.000,00 kn.

Molim Vas da izvršite uvid u stanje iste prometnice i da potvrdite opravdanost sanacije,

kako bi se ista sanirala tijekom 2021. godine kroz ovaj iznos od 430.000,00 kn.

Naravno ovo je moj prijedlog na postavljeni upit (ako postoji opravdanost za sanaciju), a

ostalo prepuštam vama kao stručnim službama i Gradonačelniku.

**Zvonko Močić** – odgovori će biti dostavljeni u pisanom obliku.

**Ad 3/**

PRIJEDLOG DOPUNE POSLOVNIKA GRADSKOG VIJEĆA

Odbor za statut i poslovnik dostavio je Prijedlog dopune Poslovnika Gradskog vijeća Grada Omiša, te predložio Gradskom vijeću njegovo donošenje.

Gradonačelnik je Zaključkom podržao navedeni prijedlog.

Pisani materijal uz ovu točku dostavljen je svim članovima Vijeća.

Simona Jurjević, članica Odbora za statut i poslovnik izvijestila je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 15 glasova ZA donijete

**DOPUNE**

**POSLOVNIKA GRADSKOG VIJEĆA GRADA OMIŠA**

**Članak 1**.

U Poslovniku Gradskog vijeća Grada Omiša (Službeni glasnik Grada Omiša br. 6/09, 2/13 i 1/18) iza članka 71. dodaju se članci 71.a i 71.b. koji glase:

„Članak 71.a

U slučaju nastupanja posebnih okolnosti kao što su epidemija zarazne bolesti ili opasnost od epidemije zarazne bolesti, pandemija zarazne bolesti, prirodne katastrofe, ratne ugroze i drugi slični oblici ugrožavanja pravnog poretka, života, zdravlja ili sigurnosti stanovništva te imovine veće vrijednosti, za vrijeme trajanja posebnih okolnosti sjednice Gradskog vijeća mogu se održati elektroničkim putem.

Održavanje elektroničke sjednice moguće je putem elektroničke pošte, audio i/ili video konferencijom ili korištenjem drugih tehnologija za održavanje sastanaka na daljinu.

Članak 71.b

Vijećniku kojem je zbog opasnosti od širenja zarazne bolesti nadležno javnopravno tijelo odredilo mjeru izolacije ili samoizolacije, zbog čega ne može biti nazočan u dvorani u kojoj se održava sjednica Gradskog vijeća omogućit će se sudjelovanje u radu Gradskog vijeća elektroničkim putem.

Dokaz o okolnosti iz stavaka 1. ovog članka vijećnik dostavlja upravnom tijelu nadležnom za poslove Gradskog vijeća najkasnije do dana održavanja sjednice.“

**Članak 2.**

Ove Dopune Poslovnika stupaju na snagu prvog dana po objavi u Službenom glasniku Grada Omiša.

**Ad 4/**

PRIJEDLOG PRORAČUNA GRADA OMIŠA ZA 2021.GODINU

 I PROJEKCIJE ZA 2022. I 2023. GODINU

Gradonačelnik je dostavio Prijedlog Proračuna Grada Omiša za 2021. godini i projekcije za 2022. i 2023. godinu, te predložio Gradskom vijeću njegovo donošenje.

Pisani materijal uz ovu točku dostavljen je svim članovima Vijeća.

Meri Smailagić, voditeljica odsjeka za proračun i računovodstvo izvijestila je u ovome predmetu.

Vijećnik Dujmović u pisanom obliku dostavio je amandmane kako slijedi:

**AMANDMAN 1** –PJEŠAČKI PRISTUP-MALA LUKA -put u javnoj upotrebi

(D8-BUDUĆA DUŽOBALNA ŠETNICA)

U Razdjelu 02 -UPRAVNI ODJEL ZA GOSPODARSTVO I DRUŠTVENE DJELATNOSTI

UREĐENJE PROSTORA I ZAŠTITU OKOLIŠA, Glava 01 UPRAVNI ODJEL ZA KOMUNALNO

STAMBENU DJELATNOST Program 1002- Prostorno uređenje i unaprjeđenje stanovanja,

dodaje se:

Tekući projekt T202003- Pješački pristup Mala Luka (geodetske podloge i elaborati,

projektna dokumentacija)

-iznos 50.0000,00 kuna

a oduzima se dio sredstava od:

Kapitalni projekt K101013- Gradnja i rekonstrukcija javnih površina

–iznos od 30.000,00 kuna

Kapitalni projekt K101013- Gradnja i rekonstrukcija komunalnih objekata

–iznos od 20.000,00 kuna

Nakon obrazloženja, predlagatelj amandman nije prihvatio, te je vijećnik Dujmović isti povukao.

**AMANDMAN 2 –**PRISTUPNA CESTA MLIJA-BORAK-SPOJ NA OBILAZNICU OMIŠA

U Razdjelu 02 -UPRAVNI ODJEL ZA GOSPODARSTVO I DRUŠTVENE DJELATNOSTI

UREĐENJE PROSTORA I ZAŠTITU OKOLIŠA, Glava 01 UPRAVNI ODJEL ZA KOMUNALNO

STAMBENU DJELATNOST Program 1002- Prostorno uređenje i unaprjeđenje stanovanja,

dodaje se:

Tekući projekt T202004- Pristupna cesta-Mlija-Borak (spoj na obilaznicu Omiša)

-iznos 100.0000,00 kuna

a oduzima se dio sredstava od:

Aktivnost A206006- Investicijsko održavanje komunalnih građevina i infrastrukture

–iznos od 60.000,00 kuna

Aktivnost A206002- Povremeni poslovi na održavanju javnih površina

–iznos od 40.000,00 kuna

Nakon obrazloženja, predlagatelj amandman nije prihvatio, te je vijećnik Dujmović isti povukao.

**AMANDMAN 3** –POTPORA POLJOPRIVREDI

U Razdjelu 003 -UPRAVNI ODJEL ZA GOSPODARSTVO I DRUŠTVENE DJELATNOSTI

UREĐENJE PROSTORA I ZAŠTITU OKOLIŠA, Glava 00301 UPRAVNI ODJEL ZA GOSPODARSTVO I DRUŠTVENE DJELATNOSTI

dodaje se:

Program 1019 Potpora poljoprivredi

Aktivnost A319001- Financiranje razvoja poljoprivrede stočarstva i agroturizma

-iznos 70.0000,00 kuna

a oduzima se dio sredstava od:

Program 1016 Socijalna skrb

Aktivnost A316002

– u iznosu od 50.000,00 kuna

i

Program 1017 Razvoj sporta i rekreacije

Tekući projekt T317001 Povremeno održavanje ostalih objekata u funkciji sporta

–u iznosu od 20.000,00 kuna

Nakon obrazloženja, predlagatelj amandman nije prihvatio, te je vijećnik Dujmović isti povukao.

**AMANDMAN 4** – OTVORENE SIJEDNICE I DOSTUPNOST RADA GRADSKOG VIJEĆA

PUTEM VIDEO LINKA ŠIROJ JAVNOSTI I GRAĐANIMA GRADA

OMIŠA OBJAVLJENOG NA SLUŽBENOJ STRANICI GRADA OMIŠA

U Razdjelu 001, Glava 00101 –URED GRADONAČELNIKA, Program 1001- Javna uprava i

administracija,

Umanjuje se:

Aktivnost A101001 – Gradsko vijeće – za iznos 6.875,00 kuna

a dodaje se:

U Razdjelu 001, Glava 00101 –URED GRADONAČELNIKA, Program 1001- Javna uprava i

administracija,

Aktivnost A101003– Gradska uprava, stručni i tehnički poslovi

–iznos od 6.875,00 kuna

Obrazloženje amandmana:

Ako vlas služi narodu i proizlazi iz naroda onda je razumljivo da su gradski vijećnici glas

naroda i da svaki od nas zastupa interese tog istog naroda. Zbog transparentnosti i

kvalitete rada, a i samog uvida u rad gradskog vijeća, pa i same informiranosti tog istog

naroda čiji smo zastupnici sjednice trebaju biti javne i dostupne svima putem moderne

tehnologije, odnosno video zapisom.

Otvorenost rada i pritisak takve vrste bio je više nego evidentan i provodio se iza lokalnih

izbora 2013. godine i onda se vratilo sve na stari i zastarjeli model.

Televizijska kuća TV Jadran s kojom je Grad Omiš sklopio godišnji ugovor od 90.000.00 kn

ujedno vrši snimanje sjednica gradskog vijeća, ali osim slike i razgovora s gradonačelnikom

i/ili predsjednikom gradskog vijeća nakon sjednice široj javnosti ništa nije dostupno.

U tom smislu tražimo da se sjednice gradskog vijeća snimaju i budu dostupne široj javnosti

kao u nekim drugim gradovima i općinama, a dobar primjer je naša susjedna općina Dugi

Rat.

Raspitali smo se pripremajući ovaj amandman , pa smo došli do informacije da snimanje

sjednica vijeća općine Dugi Rat iznosi 625 kuna (u cijenu uključen PDV). Ako uzmemo

činjenično stanje da bi ove godine trebalo biti održano 11 sjednica dolazimo do iznosa od

6.875,00 kn. Aktivnost koju bi u prijedlogu proračuna umanjili je naknada koja se isplaćuje

gradskim vijećnicima prema važećoj Odluci o naknadama vijećnicima Gradskog vijeća i

drugim osobama koje bira ili imenuje Gradsko vijeće ili Gradsko poglavarstvo broj 4/2007.

http://omis.hr/glasnici/2007-4.pdf

Na taj način naknada vijećnicima Gradskog vijeća smanjila bi se za okvirni iznos od 33,7

kuna (6.875,00 kn/17/12=33.7 kn)

U tom slučaju snimanje sjednica televizijske kuće TV Jadran ne bi bilo potrebno, te bi se

ukupan iznos, odnosno godišnji ugovor s TV Jadran smanjio.

Ako je pak potrebno da televizijska kuća TV Jadran izvještava i vrši usluge gradu Omišu

sukladno godišnjem ugovoru kao do sada, tražimo da sjednice putem video zapisa budu

dostupne široj javnosti i građanima grada Omiša sukladno našem prijedlogu.

Obzirom da ste isti amandman prošle godine usvojili, a isti niste primjenili ponavljamo ga u

istom obliku kao i prošle godine.

Predlagatelj je amandman br. 4 prihvatio uz izmjenu da se trošak od 6.875,00 kn pronađe u aktivnosti GRADSKA UPRAVA – STRUČNI I TEHNIČKI POSLOVI.

Vijećnik Dujmović je prihvatio prijedlog predlagatelja.

U otvorenoj raspravi sudjelovali su:

**Mijo Mimica –** koliko je izvršenje Proračuna za 2019. godinu?

Meri Smailagić– ukupno izvršenje Proračuna za 2019.g. je 86.182.000,00 prihoda poslovanja, 838.000,00 kuna prihoda od prodaje nefinancijske imovine – grobna mjesta i stanovi, a rashodi poslovanja su bili 66.773.000,00 i rashodi za nabavu nefinancijske imovine – kapitalne investicije 12.338.000,00 kuna.

**Mijo Mimica** – planiramo proračun od 95 milijuna kuna, što smatra napuhanim, to je predizborni proračun… Nije normalno da se u ovo vrijeme kada je epidemija planira proračun kao da se ništa ne događa. Moramo korigirati troškove i staviti se u nekakvu realnost.

Nije nikakav problem kada pandemija prođe, i kada se zakuhta gospodarska aktivnost, napraviti rebalans proračuna i utvrditi pravo stanje.

Gradonačelnik uporno ignorira stranke i ne daje sredstva za političko djelovanje stranaka.

Mjesni odbori su davali primjedbe vezano za komunalnu problematiku, koje nikada nisu prihvaćene, i on sam je prestao davati primjedbe za kanalizaciju Mimice…

Iz navedenih razloga nije u mogućnosti podržati ovakav prijedlog Proračuna za 2021.g.

**Nikola Tijardović** – je li proračunom predviđeno da se produži radno vrijeme dječjeg vrtića u Tugarima, s obzirom na broj djece?

Gradonačelnik – u dogovoru s ravnateljicom Dječjih vrtića, a temeljem velikog broja zahtjeva roditelja, dogovorili smo da će se slijedeće godine otvoriti i druga smjena u vrtiću Tugare. Kuhinja će se rekonstruirati i obnoviti kako bi zadovoljavala sve potrebne uvjete.

Nakon zaključenja rasprave predsjedavatelj je prijedlog dao na glasovanje potom je utvrđeno da je sa glasova donijet

**P R O R A Č U N**

**Grada Omiša za 2021.g i projekcije za 2022. i 2023. godinu**

sa tekstom kao u prilogu ovog zapisnika oznake KLASA: 400-06/20-01/05, Ur.broj: 2155-01-01-20-1.

**Ad 5/**

PRIJEDLOG ODLUKE O IZVRŠENJU PRORAČUNA GRADA OMIŠA ZA 2021. GODINU

Gradonačelnik je dostavio Prijedlog Odluke o izvršenju Proračuna Grada Omiša za 2021. godinu, te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Meri Smailagić, voditeljica odsjeka za proračun i računovodstvo izvijestila je u ovome predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je sa 11 glasova ZA i 6 glasova SUZDRŽAN donijeta

**O D L U K A**

**o izvršenju Proračuna Grada Omiša za 2021. godinu**

sa tekstom kao u prilogu ovog zapisnika oznake KLASA: 400-06/20-01/06, Ur.broj: 2155-01-01-20-1.

**Ad 6/**

PRIJEDLOG PROGRAMA ODRŽAVANJA KOMUNALNE INFRASTRUKTURE

GRADA OMIŠA ZA 2021. GODINU

Gradonačelnik je dostavio Prijedlog Programa održavanja komunalne infrastrukture Grada Omiša za 2021. godinu, te predložio Gradskom vijeću njegovo donošenje.

Pisani materijal uz ovu točku dostavljen je svim članovima Vijeća.

Stipe Žuljević Mikas, pročelnik komunalnog odjela, izvijestio je u ovom predmetu.

U otvorenoj raspravi sudjelovali su:

**Denis Dujmović –** kako pronaći neku određenu nerazvrstanu cestu pod brojem?

Dokument bi trebao biti objavljen na lako pretraživom mjestu na stranicama Grada Omiša.

**Zvonko Močić** – sve što vijećnika zanima, a ne može naći može se dobiti u komunalnom odjelu. Također se svaki upit može poslati e mailom i biti će odgovoreno.

Stipe Žuljević Mikas – Grad Omiš ima Odluku o komunalnoj infrastrukturi i u njoj se nalazi Popis nerazvrstanih cesta sa svojim nazivima, odnosno brojevima. Odluka je javni dokument i objavljena je na službenim stranicama Grada Omiša. U postupku smo izrade dokumenta u kojemu će biti vidljive i sve dopune i izmjene popisa nerazvrstanih cesta, i on će u digitalnom obliku biti objavljen na stranicama Grada.

Nakon zaključenja rasprave predsjedavatelj ej prijedlog dao na glasovanje potom je utvrđeno da je sa11 glasova ZA i 6 glasova SUZDRŽAN donijet

**P R O G R A M**

**Održavanja komunalne infrastrukture Grada Omiša za 2021. godinu**

sa tekstom kao u prilogu ovog zapisnika oznake KLASA:363-01/20-01/626, Ur.b.r. 2155/01-01-20-1.

**Ad 7/**

PRIJEDLOG PROGRAMA GRAĐENJA KOMUNALNE INFRASTRUKTURE

GRADA OMIŠA ZA 2021. GODINU

Gradonačelnik je dostavio Prijedlog Programa građenja komunalne infrastrukture Grada Omiša za 2021. godinu, te predložio Gradskom vijeću njegovo donošenje.

Pisani materijal uz ovu točku dostavljen je svim članovima Vijeća.

Stipe Žuljević Mikas, pročelnik komunalnog odjela, izvijestio je u ovom predmetu.

U otvorenoj raspravi sudjelovali su:

**Denis Dujmović** – što je sa mrtvačnicom u Ostrvici i Seocima?

Gradonačelnik - kada mjesni odbor točno definira lokaciju na kojoj bi mrtvačnica bila onda će se krenuti u postupak.

Nakon zaključenja rasprave predsjedavatelj je prijedlog dao na glasovanje potom je utvrđeno da je sa 11 glasova ZA i 6 glasova SUZDRŽAN donijet

**P R O G R A M**

**građenja komunalne infrastrukture Grada Omiša za 2021. godinu**

sa tekstom kao u prilogu ovog zapisnika oznake KLASA:363-01/20-01/625, Ur.b.r. 2155/01-01-20-1.

**Ad 8/**

PRIJEDLOG POLUGODIŠNJEG IZVJEŠTAJA O IZVRŠENJU PRORAČUNA

GRADA OMIŠA ZA 2020. GODINU

Gradonačelnik je dostavio Prijedlog Polugodišnjeg izvještaja o izvršenju Proračuna Grada Omiša za 2020. godinu, te predložio Gradskom vijeću njegovo donošenje.

Pisani materijal uz ovu točku dostavljen je svim članovima Vijeća.

Meri Smailagić, voditeljica odsjeka za proračun i računovodstvo izvijestila je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je sa 11 glasova ZA i 6 glasova SUZDRŽAN donijet

**P O L U G O D I Š NJ I I Z V J E Š T A J**

**o izvršenju Proračuna Grada Omiša za 2020. godinu**

sa tekstom kao u prilogu ovog zapisnika oznake KLASA: 406-06/20-14/04, Ur.broj:2155/01-01-20-1.

**Ad 9/**

PRIJEDLOG ODLUKE O ISPRAVKU ODLUKE O IZMJENAMA I DOPUNAMA

ODLUKE O GRADSKIM POREZIMA

Gradonačelnik je dostavio Prijedlog Odluke o ispravku Odluke o izmjenama i dopunama Odluke o gradskim porezima, te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Lidija Pavković, pročelnika Ureda gradonačelnika izvijestila je u ovom predmetu.

Predlagatelj je dopunio prijedlog na način da se u predmetni prijedlog Odluke o ispravcima grešaka ispravi  i sljedeće:

* U Odluci o izmjenama i dopuna Odluke o gradskim porezima (NN RH 121/19 i Sl. glasnik 9/19), članak 5. koji je glasio:

„U članku 7. stavak 1., 2. 3. i 4. brišu se ispravlja se na način  da se nadopuni riječima „a dosadašnji stavak 5. postaje stavak 1..“

* U Odluci  o izmjenama i dopunama Odluke o gradskim porezima (NN RH 8/18 i Sl. glasnik 8/17), u članku 1. tekst ispravlja  s  navođenjem(/ispravkom  Službenog glasnika i Narodnih novina u kojima je objavljena osnovna Odluka, a to su „NN RH 84/17) i Sl. glasnik br. 5/17).

U otvorenoj raspravi sudjelovali su:

**Mijo Mimica –** potrebo je napraviti Pročišćeni tekst ove Odluke budući da je doživjela mnoge izmjene, pa se više nije lako snaći.

Lidija Pavković – radno tijelo Gradskog vijeća donijeti će pročišćeni tekst ove Odluke.

Nakon zaključenja rasprave predsjedavatelje je prijedlog dao na glasovanje potom je utvrđeno da je jednoglasno sa 17 glasova ZA donijeta

**O D L U K A**

**o ispravku Odluke o izmjenama i dopunama Odluke o gradskim porezima**

sa tekstom kao u prilogu ovog zapisnika oznake KLASA: 410-01/19-01/04, Ur.broj:2155/01-01/20-4.

**Ad 10/**

PRIJEDLOG ODLUKE O KONCESIJI

ZA POSEBNU UPOTREBU POMORSKOG DOBRA U K.O. DUĆE

Gradonačelnik je dostavio prijedlog Odluke o koncesiji za posebnu upotrebu pomorskog dobra u k.o. Duće, te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Stipe Žuljević Mikas, pročelnik komunalnog odjela izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 17 glasova ZA donijeta

**O D L U K A**

**o koncesiji za posebnu upotrebu pomorskog dobra u k.o. Duće**

sa tekstom kao u prilogu ovog zapisnika oznake KLASA: 363-01/20-01/612, Ur.broj:2155/01-01/20-01.

**Ad 11/**

PRIJEDLOG ODLUKE O DAVANJU SUGLASNOSTI

ZA SKLAPANJE DODATKA BR. 1. UGOVORA O ZAKUPU IZLETIŠTA „RADMANOVE MLINICE“

Gradonačelnik je dostavio prijedlog Odluke o davanju suglasnosti za sklapanje dodatka br. 1. Ugovora o zakupu izletišta „Radmanove mlinice“ te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Stipe Žuljević-Mikas, pročelnik komunalnog odjela izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 17 glasova ZA donijeta

**O D L U K A**

**o davanju suglasnosti**

**za sklapanje dodatka br. 1 Ugovora o zakupu izletišta Radmanove mlinice**

1. Daje se suglasnost na prijedlog teksta Dodatka br. 1. Ugovora o zakupu izletišta

 Radmanove mlinice KLASA:372-01/20-01/16, Ur.broj:2155-01-02-20-4, u obliku i sa

 sadržajem kao u privitku ove Odluke.

2. Ovlašćuje se Ivo Tomasović, dipl.oec., gradonačelnik Grada Omiša na potpisivanje gore

 navedenog Dodatka br. 1.

2. Ova Odluka stupa na snagu danom donošenja, a objaviti će se u Službenom glasniku

 Grada Omiša.

**Ad 12/**

PRIJEDLOG ODLUKE O DAVANJU SUGLASNOSTI NA PROVEDBU ULAGANJA U PROJEKT „UREĐENJE I OPREMANJE VATROGASNOG DOMA U NASELJU KUČIĆE“

Gradonačelnik je dostavio prijedlog Odluke o davanju suglasnosti na provedbu ulaganja u projekt „Uređenje i opremanje vatrogasnog doma u naselju Kučiće“, te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Katarina Pupačić izvijestila je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 17 glasova ZA donijeta

**O D L U K A**

**o davanju suglasnosti na provedbu ulaganja u projekt**

 **„Uređenje i opremanje vatrogasnog doma u naselju Kučiće“**

sa tekstom kao u prilogu ovog zapisnika oznake KLASA:302-02/20-01/04, Ur.broj:2155/01-01-20-03.

**Ad 13/**

PRIJEDLOG ANALIZE STANJA SUSTAVA CIVILNE ZAŠTITE

NA PODRUČJU GRADA OMIŠA U 2020.GODINI

Gradonačelnik je dostavio prijedlog Odluke o davanju suglasnosti za provedbu ulaganja u projekt „Uređenje i opremanje vatrogasnog doma u naselju Kučiće“.

Pisani materijal uz ovu točku dostavljen je svim članovima vijeća.

Đeki Stanić, pročelnik UO za gospodarstvo i društvene djelatnosti izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 17 glasova ZA donijeta

**A N A L I Z A**

**stanja sustava civilne zaštite na području Grada Omiša u 2020.godini**

sa tekstom kao u prilogu ovog zapisnika oznake KLASA:810-01/20-01/11, Urbroj:2155/01-01-20-3

**Ad 14/**

IZVJEŠĆE O RADU VATROGASNE ZAJEDNICE GRADA OMIŠA U 2020.GODINI

Gradonačelnik je dostavio Izvješće o radu Vatrogasne zajednice Grada Omiša u 2020.godini, te predložio Gradskom vijeću njegovo donošenje.

Pisani materijal uz ovu točku dostavljen je svim članovima Vijeća.

Đeki Stanić, pročelnik UO za gospodarstvo i društvene djelatnosti izvijestio je u ovom predmetu, te zahvalio i pohvalio rad svih vatrogasnih postrojbi u Gradu Omišu.

U otvorenoj raspravi sudjelovali su:

Gradonačelnik – pohvaljuje naše vatrogasce jer su prisutni uvijek gdje je potrebno.

Prilikom poplava u starom gradu, uslijed obilnih kiša, vatrogasni uvijek izađu na teren, daju sve od sebe da stanje što prije sanira.

Nabavili smo odličnu pumpu kapaciteta 20m3 u minuti i pomoću nje smo uspjeli spriječiti veće štete na objektima prilikom ove zadnje poplave.

To je naravno privremeno rješenje dok se ne izgradi crpna stanica na lijevoj obali koja bi riješila problem plavljenja kod obilnih kiša.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 17 glasova ZA donijet

**Z A K LJ U Č A K**

1. Grad Omiš prihvaća Izvješće o radu Vatrogasne zajednice Grada Omiša u 2020.g.

2. Grad Omiš prihvaća Plan aktivnosti i plan Vatrogasne zajednice Grada Omiša za

 2021. godinu

3. Akti iz t. 1 i 2. ovog Zaključka prileže istom pod br. 84/2020 od 30. listopada 2020.g.

4. Ovaj Zaključak stupa na snagu danom donošenja i objavljuje se u Službenom glasniku

 Grada Omiša.

**Ad 15/**

PRIJEDLOG PROGRAMA JAVNIH POTREBA ZA OBAVLJANJE DJELATNOSTI

STANICE HRVATSKE GORSKE SLUŽBE SPAŠAVANJA ZA GRAD OMIŠ U 2021.G.

Gradonačelnik je dostavio Program javnih potreba za obavljanje djelatnosti stanice Hrvatske gorske službe spašavanja za Grad Omiš u 2021. godini, te predložio Gradskom vijeću njegovo donošenje.

Pisani materijal uz ovu točku dostavljen je svim članovima Vijeća.

Đeki Stanić, pročelnik UO za gospodarstvo i društvene djelatnosti izvijestio je u ovom predmetu.

U otvorenoj raspravi sudjelovali su:

**Josip Banović –** ima li se nekakva vizija za rješavanje prostora za rad i djelovanje HGSS Omiš?

Gradonačelnik – u Zakučcu imamo jednu prostoriju koju je koristio mjesni odbor koja je u dosta lošem stanju. Ona je u postupku legalizacije i kada taj postupak završi mi ćemo taj prostor dati na korištenje HGSS-u.. Oni će ga sanirati i urediti, te će ga koristiti zajedno sa mjesnim odborom.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 17 glasova ZA donijet

**P R O G R A M**

**javnih potreba za obavljanje djelatnosti stanice**

 **Hrvatske gorske službe spašavanja za Grad Omiš u 2021. g**

sa tekstom kao u prilogu ovog zapisnika oznake KLASA:810-01/20-01/14, Urbroj:2155/01-01-20-3.

**Ad 16/**

PRIJEDLOG PLANA DJELOVANJA U PODRUČJU PRIRODNIH NEPOGODA

ZA GRAD OMIŠ U 20121. GODINI

Gradonačelnik je dostavio prijedlog Plana djelovanja u području prirodnih nepogoda za Grad Omiš u 2021.godini te predložio Gradskom vijeću njegovo donošenje.

Pisani materijal uz ovu točku dostavljen je svim članovima Vijeća.

Đeki Stanić, pročelnik UO za gospodarstvo i društvene djelatnosti izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 17 glasova ZA donijet

**P LAN**

**djelovanja u području prirodnih nepogoda za Grad Omiš u 2021. godini**

sa tekstom kao u prilogu ovog zapisnika oznake KLASA:810-01/20-01/09, Urbroj:2155/01-01-20-5.

**Ad 17/**

PRIJEDLOG RJEŠENJA O IMENOVANJU RAVNATELJICE GRADSKOG MUZEJA OMIŠ

Gradonačelnik je dostavio Prijedlog Rješenja o imenovanju ravnateljice Gradskog muzeja Omiš, te predložio Gradskom vijeću njegovo donošenje.

Pisani materijal uz ovu točku dostavljen je svim članovima Vijeća.

Đeki Stanić, pročelnik UO za gospodarstvo i društvene djelatnosti izvijestio je u ovom predmetu.

U otvorenoj raspravi sudjelovali su:

**Tomislav Bartulović –** tko predstavlja radno tijelo koje je dalo svoje mišljenje u ime Gradskog vijeća i zašto kandidat Mario Reljanović koji je hrvatski branitelj nije ušao u izbor?

Đeki Stanić – prema Statutu Gradskog muzeja gradonačelnik utvrđuje prijedlog Rješenja o imenovanju ravnatelja. Mišljenje Odbora nije obvezujuće za Gradsko vijeće.

Gospodin Reljanović nije potraživao pravo na prednost po hrvatskom braniteljstvu, a taj prioritet ne bi niti ostvario jer je on zaposlen, a prednost mogu ostvariti samo nezaposleni hrvatski branitelji.

**Denis Dujmović**- dakle Odbor za izbor i imenovanje nije bio za izbor gđe. Tabak, a prijedlog je Gradskom vijeću osoba za koju je većina u Odboru bila protiv?

**Zvonko Močić** – Odbor za izbor i imenovanje je većinom glasova bio SUZDRŽAN, te prijedlog gradonačelnika nije podržan.

Gradonačelnik – kako osoba koja je obavila razgovor sa svim kandidatima, može samo reći da gđu. Tabak smatra najboljim kandidatom (i po stručnosti i po iskustvu i po iznesenom na razgovoru), te je iz toga razloga i predložena za novu ravnateljicu Gradskog muzeja.

Nakon zaključenja rasprave predsjedavatelj je prijedlog dao na glasovanje potom je utvrđeno da je sa 9 glasova ZA i 8 glasova SUZDRŽAN donijeto

**R J E Š E NJ E**

1. Za ravnateljicu javne ustanove Gradski muzej Omiš imenuje se:

**ANGELA TABAK**, dipl.arheol.i informatol. (muzeologija) iz Duća, Duće Luka 1 / 2

2. Dužnost ravnateljice obnaša se na vrijeme od četiri godine koje započinje s danom

 1.veljače 2021. godine.

3.Do dana stupanja na dužnost po novom mandatnom razdoblju imenovana osoba je dužna

 sklopiti odgovarajući ugovor o radu kojeg u ime osnivača na strani ustanove zaključuje

 gradonačelnik Grada Omiša.

4.Danom stupanja na dužnost ravnatelja osobe imenovane po ovom Rješenju prestaje

 funkcija vršitelja dužnosti ravnatelja u Gradskom muzeju Omiš.

5. Novoimenovana ravnateljica i dosadašnji vršitelj dužnosti ravnatelja Gradskog muzeja

 Omiš izvršiti će primopredaju dužnosti.

6.Ovo Rješenje stupa na snagu danom donošenja i objavljuje se u Službenom glasniku

 Grada Omiša.

**Ad 18/**

PRIJEDLOG ZAKLJUČKA

O SKLAPANJU BR. 2. SPORAZUMA O NAČINU I UVJETIMA SUFINANCIRANJA

PROGRAMA PREDŠKOLSKOG ODGOJA I OBRAZOVANJA S OPĆINOM ZADVARJE

Gradonačelnik je dostavio prijedlog Zaključka o sklapanju br. 2. Sporazuma o načinu i uvjetima sufinanciranja programa predškolskog odgoja i obrazovanja s Općinom Zadvarje, te predložio Gradskom vijeću njegovo donošenje.

Pisani materijal uz ovu točku dostavljen je svim članovima vijeća.

Đeki Stanić, pročelnik UO za gospodarstvo i društvene djelatnosti izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 17 glasova ZA donijet

**Z A K LJ U Č A K**

**o sklapanju br. 2 Sporazuma o načinu i uvjetima sufinanciranja programa predškolskog odgoja i obrazovanja s Općinom Zadvarje**

sa tekstom kao u prilogu ovog zapisnika oznake KLASA:601-01/20-01/10, Ur.broj:2155/01-01-20-3.

**Ad 19/**

IZVJEŠĆE O RADU GRADONAČELNIKA GRADA OMIŠA

ZA RAZDOBLJE SIJEČANJ – LIPANJ 2020.G.

Gradonačelnik je dostavio Izvješće o radu gradonačelnika Grada Omiša za razdoblje siječanj-lipanj 2020. te predložio Gradskom vijeću njegovo prihvaćanje.

Pisani materijal uz ovu točku dostavljen je svim članovima Vijeća.

Gradonačelnik je Izvješće još dopunio slijedećim stavkama:

- uređenje, odnosno asfaltiranje nerazvrstane ceste u Seocima – ul. Put Sela, Put Lokve

-izgradnja novog dječjeg igrališta na gradskoj plaži u Omišu

-sanacija lukobrana u Medićima

-uređenje šetnice u Mimicama

-postavljanje javne rasvjete i uređenje nerazvrstane ceste u Stanićima -predio Rape

-uređenje nerazvrstane ceste u Gornjem Docu predio Soliovac

-izrada autobusne stanice i čekaonice u Docu Donjem

-uređenje sportskog centra u Tugarima

-sanacija „pera“ u Pisku, Lokvi Rogoznici, Ruskamenu i Nemiri

U otvorenoj raspravi sudjelovali su:

**Denis Dujmović-** treba vidjeti što je s tim Idejnim rješenjem vezano za cestu Gata Zvečanje.

Gradonačelnik – zatražiti ćemo od Hrvatskih cesta odgovor vezano za ovaj problem.

Nakon zaključenja rasprave predsjedavatelj je prijedlog dao na glasovanje potom je utvrđeno da je sa 11 glasova ZA i 5 glasova SUZDRŽAN donijet

**Z A K LJ U Č A K**

**po Izvješću o radu Gradonačelnika Grada Omiša**

1. Prihvaća se Izvješće o radu Gradonačelnika Grada Omiša za razdoblje siječanj – lipanj

 2020.g.

2.Ovaj Zaključak objaviti će se u Službenom glasniku Grada Omiša.

 **Ad 20/**

Prijedlog Rješenja o razrješenju i

Rješenja o imenovanju člana Odbora za izbor i imenovanja

Odbor za izbor i imenovanje dostavio je Gradskom vijeću prijedloge Rješenja o razrješenju i Rješenja o imenovanju člana Odbora za izbor i imenovanje te predložio njihovo donošenje.

Pisani materijal uz ovu točku dostavljen je svim članovima Vijeća.

Zvonko Močić, predsjednik Obora za izbor i imenovanje izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da su jednoglasno sa 16 glasova ZA donijeti

**20.1. Rješenje o razrješenju člana Odbora za izbor i imenovanje**

I.

IVAN PULJIZ razrješuje se dužnosti člana Odbora za izbor i imenovane.

II.

Ovo rješenje objaviti će se u Službenom glasniku Grada Omiša.

**20.2. Rješenje o imenovanju člana Odbora za izbor i imenovanje**

I.

­­­­­­­­­­­­­­­TONĆI KUVAČIĆ imenuje se za člana Odbora za izbor i imenovane.

II.

Ovo rješenje objaviti će se u Službenom glasniku Grada Omiša.

Završeno u 19.15 sati

VODITELJICA ZAPISNIKA PREDSJEDNIK GRADSKOG VIJEĆA

Ružica Jerčić Zvonko Močić, dr.med.